ગ્રાન્ટ રોડ સ્ટેશન પર હાલમાં જ રિનોવેશનનું કામ કરવામાં આવ્યું છે અને ટારને બદલે પ્લૅટફૉર્મ પર સિમેન્ટની ઍન્ટિ-સ્કિડ ટાઇલ્સ બેસાડવામાં આવી છે. જોકે કામ પૂરું થઈ ગયું હોવા છતાં પ્લૅટફૉર્મ-નંબર ૧ પર ઠેર-ઠેર રેતીના ઢગલા જોવા મળે છે. એ સિવાય પ્લૅટફૉર્મ પર અનેક બેન્ચની ખુરસીઓ તૂટેલી છે. સ્ટેશનથી બહાર નીકળતાં સ્ટેશન પરિસરમાં જ વર્ષોથી કેટલાક પરિવાર ધામા નાખીને રહે છે. તેઓ ત્યાં જ ગંદકી પણ કરે છે એટલે સ્ટેશનમાં આવતા-જતા અનેક લોકોને હેરાનગતિનો ભોગ બનવું પડે છે.